Районна избирателна комисия Монтана

РЕШЕНИЕ   
№ 219-ЕП  
Монтана, 26.05.2019

ОТНОСНО: Разглеждане на сигнал с Вх. № 247/26.05.2019г.

Постъпил е сигнал с  Вх. №247/26.05.2019г.в 19,35 ч. по електронната поща на РИК 12 – Монтана, от Институт за развитие на публичната среда регистриран с решение № 267 – ЕП от 07.05.2019 г. на ЦИК.

В сигнала се твърди, че в секция 17 в Битова сграда на стадиона в гр. Лом машината за гласуване е поставена по начин, който не осигурява тайната на вота. Комисията не желае да я премести, за да осигури тайната на вота на избирателите. Към сигнала е приложен снимков материал от който не може да се установи къде и как е сниман. Комисията не приема като годно писмено доказателство снимковия материал, тъй като същият може да бъде монтиран, манипулиран и не дава никаква яснота.

По жалбата е извършена проверка по телефона от председателя на РИК – Монтана. Разговаряно е с председателя на СИК № 122400017. Председателя заяви, че машината е поставена по начин, когато избирателят застане пред нея никой не вижда какво се изписва на екрана.

На основание на което във връзка с  чл. 72, ал. 1, т. 20 от ИК, във връзка с Решение 62-ЕП от 04.04.2019 г. на ЦИК и при спазване на законоустановения кворум  РИК-Монтана,

**РЕШИ:**

Оставя без уважение жалбата като неоснователна.

Сигналоподателя да бъде уведомен по електронната си поща , от която е изпратен сигнала.

      Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК.

**Председател:**

Валери Димитров

**Секретар:**

Галина Младенова

Обявено на:……………………. 1. 2.

Свалено на:……………………. 1. 2.